M กำไร Q2/58 กระฉูด มาที่ 515.87 ลบ. หลังรายได้จากการขาย-บริการเพิ่มขึ้น
M กำไร Q2/58 กระฉูด เติบโต 28% มาที่ 515.87 ลบ. จาก 402.52 ลบ. เมื่อปีก่อน หลังรายได้จากการขายและบริการเพิ่มขึ้น ขณะที่ช่วง 6 เดือนแรกมีกำไร 995.67 ลบ. โต 14% จาก 870.39 ลบ. เมื่อปีก่อน
11 ส.ค. 2558

บริษัท เอ็มเค เรสโตรองต์ กรุ๊ป จำกัด (มหาชน) หรือ M รายงานผลการดำเนินงานไตรมาส 2/58 สิ้นสุดวันที่ 30 มิ.ย. (รวมบริษัทย่อย) มีกำไรสุทธิ 515.87 ล้านบาท หรือมีกำไรสุทธิ 0.57 บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ 402.52 ล้านบาท หรือมีกำไรสุทธิ 0.44 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 995.67 ล้านบาท หรือ 1.10 บาทต่อหุ้น เพิ่มขึ้น 14% จากช่วงเดียวกันของปีก่อนที่มีกำไรสุทธิ 870.39 ล้านบาท หรือ 0.96 บาทต่อหุ้น
ทั้งนี้ผลการดำเนินงานดังกล่าวที่กำไรเพิ่มขึ้น เนื่องจากในไตรมาส 2 ปี 2558 บริษัทมีรายได้จากการขายและบริการเท่ากับ 3,749 ล้านบาท เพิ่มขึ้น 105 ล้านบาท หรือคิดเป็นอัตราการเติบโตจากปีก่อนหน้า 2.9% ซึ่งส่วนใหญ่เนื่องจากการขยายสาขาของร้านอาหารเอ็มเคสุกี้และร้านอาหารญี่ปุ่นยาโยอิ 